**Správa**

**o výsledkoch a podmienkach výchovno-vzdelávacej činnosti za školský rok 2022/2023**

**Materská škola Borská 4, 841 04 Bratislava**

Predkladá:

Alena Rollerová

riaditeľka MŠ Borská 4

**Správa**

**o výchovno-vzdelávacej činnosti, jej výsledkoch a podmienkach Materskej školy,**

**Borská 4, Bratislava za školský rok 2022/2023**

**I. Prerokovanie v pedagogickej rade**

Správa o výchovno-vzdelávacej činnosti, jej výsledkoch a podmienkach za školský rok 2022/2023 bola prerokovaná v pedagogickej rade dňa 02.10.2023

....................................................

riaditeľka školy

**II. Prerokovanie v rade školy**

Správu o výchovno-vzdelávacej činnosti, jej výsledkoch a podmienkach za školský rok 2022/2023 prerokovala rada školy dňa 21.11.2023 per rollam.

.................................................... predseda rady školy

**III. Stanovisko zriaďovateľa:**

Mestská časť Bratislava - Karlova Ves

1. schvaľuje

b)  ~~neschvaľuje~~

Správu o výchovno-vzdelávacej činnosti, jej výsledkoch a podmienkach Materskej školy, Borská 4, Bratislava za školský rok 2022/2023.

V Bratislave, dňa 19.12.2023.......................................................

Dana Čahojová

starostka

**Východiská a podklady:**

Vyhláška Ministerstva školstva, vedy, výskumu a športu Slovenskej republiky č. 435/2020 Z.z. SR z účinnosťou od 1.1.2021 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.

Školský vzdelávací program „Krok za krokom“

Koncepcia rozvoja školy 2020-2022

Koncepcia rozvoja školy 2023-2027

Plán práce školy na školský rok 2022/2023

Plán akcií na školský rok 2022/2023

Plán práce MZ na šk. rok 2022/2023

Činnosť Rady školy pri MŠ Borská 4, Bratislava

Plán profesijného rozvoja a ročný plán vzdelávania pedagogických zamestnancov na školský rok 2022/2023

Plán spolupráce so ZŠ Karloveská 61, Bratislava

Plán spolupráce CPP, Fedákova 3, Bratislava

**Správu o výchovno-vzdelávacej činnosti, jej výsledkoch a podmienkach za školský rok 2022/2023 vypracovala/i:**

Rollerová Alena, riaditeľka MŠ

1. **Základné informácie o materskej škole**

Identifikačné údaje

|  |  |
| --- | --- |
| Názov školy | Materská škola |
| Adresa školy | Borská 4, 841 04 Bratislava |
| Telefónne číslo | 0940 637 702 |
| E-mailová adresa | ms.borska@karlovaves.sk |
| www adresa | msborska.edupage.org |
| Zriaďovateľ | Mestská časť Bratislava-Karlova Ves, Nám. Sv. Františka 8, 842 60 Bratislava |
| Metodické a odborné riadenie | Oddelenie školstva, Miestny úrad mestskej časti Bratislava-Karlova Ves, Nám. Sv. Františka 8, 842 60 Bratislava  Internetová adresa: [www.karlovaves.sk](http://www.karlovaves.sk/) |

**2. Vedúci zamestnanci**

|  |  |
| --- | --- |
| **Meno a priezvisko** | **Funkcie** |
| Alena Rollerová | riaditeľ školy (menovaná od 17.7.2022) |
| Dominika Stašová | zástupkyňa riaditeľky MŠ |
| Dana Parajková | vedúca ŠJ |

**3. Rada školy**

3.1 Údaje o rade školy

Rada školy pri MŠ Borská 4, bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 21.10.2020.Funkčné obdobie štyroch rokov sa začalo dňom 27.10. 2020

3.2 Členovia rady školy:

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený/delegovaný za** |
| 1. | Malíčková Zuzana | člen | pedagogických zamestnancov |
| 2. | Mgr.Poracká Perla | člen | zriaďovateľa |
| 3. | JUDr. Hudáková Petra | člen | zriaďovateľa |
| 4. | Ing. Lenč Peter | člen | zriaďovateľa |
| 5. | Linkeš Martin | člen | rodičov |
| 6. | Mgr. Welter Branislav | predseda | rodičov |
| 7. | Albert Patrik | člen | rodičov |
| 8. | Olgyayová Zuzana | člen | pedagogických zamestnancov |
| 9. | Dana Parajková | člen | nepedagogických zamestnancov |

3.3 Činnosť rady školy

Rada školy je iniciatívny a poradný samosprávny orgán, ktorý vyjadruje a presadzuje verejné záujmy a záujmy žiakov a rodičov, pedagogických zamestnancov v oblasti výchovy a vzdelávania. Plní aj funkciu verejnej kontroly, posudzuje a vyjadruje sa k činnosti školy z pohľadu školskej problematiky. RŠ plní aj funkciu výberovej komisie na riaditeľa školy.

Členovia RŠ od jej vzniku svoju činnosť vykonávali v zmysle schváleného Plánu práce rady školy a v súlade s platným Štatútom RŠ.

Termíny zasadnutí Rady školy školskom roku 2022/2023:

1. stretnutie RŠ 12.10.2022

- prerokovanie správy o výchovno-vzdelávacej činnosti MŠ za rok 2021/2022

- prerokovanie školského vzdelávacieho programu, školského poriadku

2. stretnutie RŠ 15.2.2023

- zhodnotenie I. polroka MŠ

- plánované rekonštrukcie objektov a areálu

- informácia o zapájaní sa do mimoškolských aktivít

**4. Metodické združenie**

4.1 Údaje o metodickom združení

Aj keď podľa vyhlášky 541/2021 § 2 odsek 3 prevádzkovať metodické združenie už nie je povinnosť, ale možnosť, činnosť MZ začala 1.2.2023.

4.2 Členovia metodického združenia

|  |  |  |
| --- | --- | --- |
| **P.č.** | **Meno a priezvisko** | **Funkcia** |
| 1. | Kissová Ľubica | Vedúca MZ |
| 2. | Berkyová Viera | člen |
| 3. | Běčáková Zuzana | člen |
| 4. | Černáková Viktória | člen |
| 5. | Lambertová Zuzana | člen |
| 6. | Stašová Dominika | člen |
| 7. | Malíčková Zuzana | člen do 19.5.2023 |
| 8. | Olgyayová Zuzana | člen |
| 9. | Rollerová Alena | člen |
| 10. | Slováková Janka | člen od 24.4.2023 |
| 11. | Tamáši Lenka | člen |
| 12. | Turčanová Bibiana | člen |
| 13. | Vrbová Jana | člen |
| 14. | Regendová Katarína | člen |
| 15. | Miková Silvia | člen |

4.3. Činnosť metodického združenia

Metodické združenie (MZ) je poradný a iniciatívny orgán riaditeľa materskej školy, ktorý sa zaoberá výchovno-vzdelávacími témami, potrebami a problémami. Rozvíja aktivity na zvyšovanie metodickej a odbornej úrovne výchovy a vzdelávania detí v materskej škole.

Umožňuje kvalifikovane a pružne pracovať s informáciami, rýchlo poskytovať metodickú pomoc a výmenu pedagogických skúseností. Opiera sa o tímové riešenie výchovno-vzdelávacích problémov a to o jeho kreativitu a tvorivosť.

Termíny zasadnutia metodického združenia v školskom roku 2022/2023:

1. stretnutie MZ 23.3.2023

- ciele, význam a fungovanie MZ na našej MŠ

- aktualizačné vzdelávanie na školský rok 2022/2023

- projekt naša trieda číta

- spolupráca so ZŠ Karloveská 61

- pripravenosť detí na vstup do ZŠ

- deň otvorených dverí v našej MŠ

2. stretnutie MZ 15.6.2023

- vyhodnotenie plánov a činnosti MZ za školský rok 2022/2023

**5. Uplatňované vzdelávacie plány**

|  |  |  |
| --- | --- | --- |
| **P. č.** | **Veková kategória** | **Uplatňovaný učebný plán** (názov a krátka charakteristika) |
| 1. | 3-6 | Školský vzdelávací program Krok za krokom |
| 2. | 5-6 | Plán rozvoja pre deti, ktoré pokračujú v PPV |
| 3. | 4-6 | Základy počítačovej gramotnosti, digitálne technológie v predprimárnom vzdelávaní |

**II. Údaje o počte detí**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Triedy | **Stav k 15. 9. 2022** | | | | | | | **Stav k 31. 8. 2023** | | | | | | | |
| Veková kategória | Počet detí spolu | z toho 2 ročné deti | Predškoláci | | | Integrova né deti | Veková kategória | Počet detí spolu. | z toho  2 ročné deti | Predškoláci | | | Integrova né deti | |
| Spolu | z toho  5-6 ročné deti | **pPPV** |  |  |  |  | Spolu | z toho  5-6 ročné deti | **pPPV** | |  |
| 1. | 5-6ročné | 24 |  | 17 | 17 |  |  | 5-6r | 24 |  | 17 | 17 |  | |  |
| 2. | 3-4ročné | 23 | 4 |  |  |  |  | 3-4r | 23 |  |  |  |  | |  |
| 3. | 4-5ročné | 22 |  |  |  |  |  | 4-5r | 22 |  |  |  |  | |  |
| 4. | 5-6 ročné | 22 |  | 22 | 20 | 2 |  | 5-6r | 23 |  | 22 | 20 | 2 | |  |
| 5. | 4-5 ročné | 23 |  |  |  |  |  | 4-5r | 24 |  |  |  |  | |  |
| 6. | 3-4 ročné | 23 |  |  |  |  |  | 3-4r | 23 |  |  |  |  | |  |
| 7. | 5-6 ročné | 24 |  | 24 | 14 | 10 |  | 5-6r | 25 |  | 25 | 15 | 10 | |  |
| Spolu: |  | 158 | 4 | 53 | 44 | 9 |  |  | 164 |  | 64 | 52 | 12 | |  |

III. Pedagogickí a nepedagogickí zamestnanci školy

**1. Fyzický počet zamestnancov a plnenie kvalifikačného predpokladu pedagogických zamestnancov**

Zamestnanci MŠ spolu: 23

- z toho pedagogických zamestnancov (PZ): 14

- z toho nepedagogických zamestnancov (NZ): 9

|  |  |  |  |
| --- | --- | --- | --- |
| **Z počtu PZ:** | | **Z počtu NZ** | |
| - kvalifikovaní | 14 | **-** upratovačky | 4 |
| - nekvalifikovaní |  |  |  |
| - dopĺňajú si vzdelanie |  |  |  |
|  |  | **Počet zamestnancov ŠJ** | 5 |

2. Mimoriadne ocenenia pedagogických zamestnancov

V školskom roku 2022/2023 bola navrhnutá na ocenenie pani učiteľka Kissová Ľubica, ktorá však nebola vybratá spomedzi ďalších navrhnutých učiteľov.

IV. Aktivity materskej školy

**1. Údaje o aktivitách, ktoré organizovala materská škola**

|  |  |  |
| --- | --- | --- |
| **Dátum:** | **Názov aktivity** | **Vyhodnotenie cieľa aktivity, prínos** |
| 9/2022 | Možno príde aj kúzelník | Výchovný charakter, zábavný program k zahájeniu školského roka |
| 10/2022 | Fifo a Vierka | Kultúrny, zábavný, náučný |
| 10/2022 | Jesenné dielničky | Rozvoj kreatívneho myslenia a zručností, utužovanie vzťahov |
| 11/2022 | Sférické kino | Vzdelávací, výchovný, kultúrny |
| 12/2022 | Mikulášska čižmička | Zábavný divadelný program s príchodom Mikuláša a rozdávanie darčekov |
| 12/2022 | Vianočné dielničky | Krátka besiedka s dielničkami, rozvoj kreatívneho myslenia, zručnosti, utužovanie vzťahov |
| 1/2023 | Karneval | kultúrny, zábavný, náučný |
| 2/2023 | Vyšetrenie školskej zrelosti | Spolupráca s CPP |
| 3/2023 | Návšteva Karloveskej knižnice | Zážitkové čítanie, rozvíjanie vzťahu ku knihám a čítaniu |
| 3/2023 | Návšteva ZŠ Karloveská 61 | Spolupráca so ZŠ |
| 4/2023 | Deň otvorených dverí v MŠ | Spoznávanie priestorov a organizácie MŠ |
| 4/2023 | Divadelné predstavenie (Strážanovci) | Vzdelávací, výchovný, kultúrny |
| 4/2023 | Speváčik – súťaž detí z celej MŠ | Kultúrny, výchovný, utužovanie vzťahov, zábavný, náučný |
| 5/2023 | Zajko Lajko – divadelné predstavenie pre najmenších | Vzdelávací, výchovný, kultúrny |
| 6/2023 | Oslava MDD | Výchovný, kultúrny, rozvíjanie pohybových zručností, utužovanie vzťahov |
| 6/2023 | Exkurzia – jahodové plantáže – Dobré ovocie | Vzdelávací, výchovný |
| 6/2023 | Výlet na Červený kameň, návšteva sokoliarskeho dvora Astur | Náučný, zábavný, výchovný, kultúrny, rozvíjanie zručností |
| 6/2023 | Športový deň v MŠ | Rozvíjanie pohybových zručností, utužovanie vzťahov medzi deťmi |
| 6/2023 | Rozlúčka predškolákov | Besiedka pre rodičov |

Vyššie spomenuté aktivity v bode 1., ktoré nie sú uvedené ako spolupráca s iným subjektom, boli podporené a dofinancované z Občianskeho združenia MŠ Borská 4.

**2. Údaje o aktivitách, do ktorých sa materská škola zapojila**

|  |  |  |
| --- | --- | --- |
| **Dátum:** | **Názov aktivity** | **Vyhodnotenie cieľa aktivity, prínos** |
| 11/2022 | Korčuliarsky výcvik | Získanie základných pohybových zručností |
| 2/2023 | Vesmír očami detí – výtvarná súťaž | Spracovanie danej témy výtvarnými technikami, rozvíjane kreativity u detí |
| 5/2023 | Plavecký výcvik | Odstrániť strach z vodného prostredia, naučiť sa splývať a skákať do vody |

**3. Projekty, do ktorých a zapojila materská škola**

|  |  |  |
| --- | --- | --- |
| **Dátum:** | **Názov aktivity** | **Vyhodnotenie cieľa aktivity, prínos** |
| 2022/2023 | EKO výchova – Zbierame použité batérie so Šmudlom, | Získanie základných vedomostí o triedení odpadu, ako chrániť našu planétu |
| 2023 | Dental alarm | Získanie vedomostí o tom ako sa starať o svoje zdravie a zdravé zúbky |
| 2022/2023 | Dajme spolu gól | Získavanie základných pohybových zručností |

Aktivity do ktorých sme sa zapojili, vychádzali z plánovaných úloh smerujúcich k plneniu Školského vzdelávacieho programu.

V. Výsledky kontrol

1. Výsledky inšpekčnej činnosti vykonanej Štátnou školskou inšpekciou

V školskom roku 2022/2023 nebola vykonaná inšpekcia.

1. Výsledky kontroly, vykonaného útvarom miestneho kontrolóra za účelom komplexnej kontroly stavu a užívania objektov základných škôl a materských škôl v zriaďovateľskej pôsobnosti mestskej časti Bratislava-Karlova Ves

V školskom roku 2022/2023 nebola vykonaná kontrola.

VI. Priestorové a materiálno-technické podmienky materskej školy

Materská škola má dve budovy, v prvej budove, objekt 16 sa nachádzajú 3 triedy, v druhej budove, objekt 17 sa nachádzajú 4 triedy. V každá z tried má svoju detskú šatňu, herňu, spálňu, hygienické zariadenie pre deti. V každej z budov je jedáleň, výdajňa stravy, hygienické zariadenie pre dospelých, hospodárske priestory, sklady a kancelária. V objekte 16 sa nachádza kuchyňa.

Detská šatňa – je to miestnosť určená na prezliekanie detí, vybavená vhodným detským nábytkom – skrinkami, ktoré slúžia na uloženie vecí.

Herňa – všetko čo sa v herni nachádza je určené pre deti a je to bezpečné a samozrejme aj deťom dostupné. Herne sú vybavené detským nábytkom, stolmi a stoličkami. Herne sú vybavené učebnými pomôckami, výtvarným a pracovným materiálom, hračkami, literatúrou, všetko zodpovedá požiadavkám veku a mentálnej úrovne detí.

Učebné pomôcky a didaktickú techniku postupne dokupujeme, modernizujeme tak, aby zodpovedala požiadavkám dnešnej doby. Snažíme sa, aby estetická úroveň interiéru vytvárala príjemné prostredie.

Spálňa – nachádzajú sa tu ležadlá, na oknách sú žalúzie, priestor je dobre vetrateľný.

Triedy, spálne by bolo potrebné vymaľovať – maľovanie bolo v niektorých triedach pred cca 15 rokmi, taktiež by boli potrebné nové kryty na radiátory.

Hygienické zariadenie pre deti - vyhovujúce

Jedáleň – úprava stolov a podávanie stravy pri stolovaní je vyhovujúce.

Priestorové podmienky školy sú na dobrej úrovni. Interiér a exteriér je estetický, podnetný, pestrý a zaujímavý. Každá trieda má interaktívnu tabuľu, CD prehrávač, tlačiareň, tablet. V MŠ sme sa snažili zlepšovať a inovovať podľa finančných možností školy.

Exteriér MŠ tvorí školský dvor, ktorý je oplotený, využíva sa na športové aktivity a na voľný pobyt detí . Na školskom dvore sú hracie prvky: domčeky, hojdačky, preliezačky, hracie zostavy, pieskoviská.

VII. Finančné a hmotné zabezpečenie výchovno-vzdelávacej činnosti

* 1. Výška príspevku zákonných zástupcov na čiastočnú úhradu nákladov spojených s hmotným zabezpečením materskej školy bola v roku 2019 stanovená všeobecne záväzným nariadením mestskej časti Bratislava-Karlova Ves vo výške 30,- € mesačne. Od mesiaca marec 2023 nadobudlo platnosť nové všeobecne záväzné nariadenie 4/2023, ktorým bola stanovená výška príspevku na čiastočnú úhradu nákladov spojených s hmotným zabezpečením materskej školy 60,- € mesačne. Od platby boli oslobodené deti podľa §28 ods. 7 a 8 zákona č. 415/2021 Z.z. o výchove a vzdelávaní a o zmene a doplnení niektorých zákonov v znení neskorších predpisov.

Príjem za kalendárny rok 2022 na základe príspevkov na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči dieťaťu vyživovaciu povinnosť boli vo výške 27 660,- eur.

* 1. Prehľad všetkých objednávok a faktúr materskej školy nájdete na: <https://www.karlovaves.sk/otvoreny-urad/zverejnene-zmluvy-objednavky-faktury/>
  2. **Finančné príspevky štátu na vzdelávanie detí rok pred plnením povinnej školskej dochádzky ďalej len – predškoláci**

Čerpanie týchto finančných prostriedkov bolo plne v réžii riaditeľky materskej školy pre potreby detí – predškolákov. Tieto finančné prostriedky sa mohli využiť len na osobný príplatok alebo odmenu učiteliek, ktoré pracujú s predškolákmi, na vybavenie miestností určených pre predškolákov didaktickou technikou, učebnými pomôckami a kompenzačnými pomôckami, na úhradu nákladov súvisiacich s pobytom detí na aktivitách a na úhradu nákladov za spotrebný materiál použitý pri výchove a vzdelávaní predškolákov.

**a/** Počet detí rok pred plnením povinnej školskej dochádzky: 58

**b**/ Príjem za rok 2022 bol vo výške : 30 939,-

**c/** Čerpanie : 30939,- eur

|  |  |
| --- | --- |
| Čerpanie: | Suma v € |
| Výlet Abeland | 336,- |
| Hracie prvky - Octago | 20938,71 |
| Výtvarný a kreatívny materiál | 1078,2 |
| odmeny | 8586,09 |
|  |  |
|  |  |
|  |  |
|  |  |
|  |  |
| Spolu výdavky: | 30 939, |

VIII. SWOT analýza - oblasti, v ktorých materská škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť, vrátane návrhov opatrení

|  |  |
| --- | --- |
| **SILNÉ STRÁNKY**  - vysoký záujem o umiestnenie detí záujem o umiestnenie detí v MŠ  - vhodná poloha MŠ  - veľmi dobrá pripravenosť detí pre vstup do ZŠ  - kreativita a iniciatíva pedagogických zamestnancov  - pozitívna klíma v materskej škole  - kvalifikovanosť pedagogických zamestnancov  - kvalita nepedagogického personálu, ich angažovanosť  - vybavenosť IKT technikou  - športové aktivity  - upravený interiér a exteriér MŠ  - vypracovaný Školský vzdelávací program na podmienky školy  - informovanosť prostredníctvom médií  -veľmi dobrá spolupráca s partnermi školy | **SLABÉ STRÁNKY**  - nedostatok finančných prostriedkov pre školu na údržbu budovy (chátrajúca fasáda, stará elektroinštalácia, kanalizácia...)  - odmeňovanie a možnosti motivácie pedagogických zamestnancov |
| **PRÍLEŽITOSTI**  - zapájanie sa do projektov a výziev  - postupná modernizácia budovy v spolupráci so zriaďovateľom, OZ  - záujem učiteľov o vzdelávanie a profesijný rast  - výmena pedagogických skúseností  -informovanosť prostredníctvom médií  - zdokonaľovať komunikačné kompetencie  - prezentácia, tvorenie a prezentovanie detských prác  - aktivity zamerané na získavanie zručnosti pri práci s IKT  - spokojné deti, rodičia  - zdokonaľovať komunikačné kompetencie  -zapájanie sa do súťaží a výziev | **RIZIKÁ**  **- v**ýber MŠ podľa vzhľadu celého objektu  - strata motivácie pedag. zamestnancov  - vyhorenie pedagogických zamestnancov  - demografické zmeny  - negatívne vonkajšie vplyvy na mladú generáciu |

Opatrenia na odstránenie slabých stránok (nedostatkov):

- motivovanie pedagogických zamestnancov k vzdelávaniu, samoštúdium, pomoc so zabezpečením prezenčného vzdelávania

- zapájanie sa do projektov

- údržbu budov a vybavenosť interiéru, exteriéru riešiť v spolupráci so zriaďovateľom

**IX. Ďalšie informácie o škole**

**Psychohygienické podmienky výchovy a vzdelávania v škole**

Duševná hygiena sa zaoberala hlavne posilnením duševného zdravia detí. Preto sme v tejto oblasti venovali veľa pozornosti procesu adaptácie. Sebavýchova bola u detí dôležitá a delili sme ju na : sebapoznávanie, koncentráciu pozornosti, riadenie myšlienok a emócií, relaxáciu. Dôraz sme kládli na striedanie telesných a duševných činností, nerušený odpočinok, dostatok čerstvého vzduchu, správnu výživu a pitný režim. Prostredie v MŠ bolo čisté, s vhodným osvetlením, triedy boli primerane vetrané a bola vyhovujúca teplota vzduchu.

**Krúžková činnosť**

V školskom roku 2022/2023 nebola v materskej škole vedená krúžková činnosť externými zamestnancami. V každej triede si pani učiteľky zvolili jedno poobedie, kedy sa deťom venovali hlbšie vo vzdelávacej oblasti. V štyroch triedach mali deti hudobno-pohybové činnosti, v jednej triede výtvarné činnosti a v dvoch triedach u najstarších detí, mali činnosti zamerané na prírodné javy, pokusy a technické zručnosti spojené s ochranárskymi postojmi k prírode.

**Spolupráca s rodičmi detí**

Rodičia prostredníctvom OZ finančne podporujú podujatia , drobné darčeky ( MDD, darček pre predškolákov, šiltovky( pre každú triedu inej farby)

Taktiež sa OZ finančne podieľalo na revitalizácii školského dvora.

Rodičia sa zúčastnili jesennej brigády, kedy sa upravoval areál materskej školy, a upravila sa záhradka pred zimou.

Deti z predškolských tried si pripravili program pre rodičov na besiedke posledný mesiac v školskom roku, čím sa rozlúčili s materskou školou. Každé dieťa si odnieslo malý darček.

Na konci školského roka sa stretli deti z celej materskej školy s ich rodičmi v Líščom údolí v parku SNP na grilovačke, kde sa rozlúčili so školským rokom a mladšie deti sa rozlúčili so svojimi staršími kamarátmi.

**Spolupráca so základnou školou**

Vedúca metodického združenia, pozvala pani učiteľky predškolákov metodické združenie

1.-4.r, kde sa porozprávali o pripravenosti detí pred nástupom do prvého ročníka.

V druhom polroku naši predškoláci navštívili prvákov v ZŠ Karloveská 61 a prváci si boli

zaspomínať na časy v materskej škole počas návštevy našich predškolákov.

**Spolupráca s CPP**

V MŠ prebehlo v polovici februára 2023 vyšetrenie školskej zrelosti – depistáž, riešenie pokračovania povinného predprimárneho vzdelávania v spolupráci CPP, Fedáková 3, Bratislava, s pani psychologičkou PhDr. Vierou Ritomskou.

**Spolupráca so školskou jedálňou**

- spolupráca s vedúcou ŠJ a pani kuchárkami bola  dobrá, snažili sa vyjsť v ústrety aj deťom s potravinovou alergiou, vynechaním potravinovej zložky v jedlách, v ktorých to bolo možné. Pri nosení vlastnej stravy deťmi s potravinovou alergiou, jedlo ochotne prevzali, uskladnili a zohriali na požadovanú teplotu. Snažili sa vyjsť v ústrety aj želaniam rodičov, ak to bolo možné v rámci dodržania noriem.

**X. Vyhodnotenie plnenia cieľov/úloh koncepcie rozvoja školy**

Na základe lepšieho poznania dieťaťa sme uplatňovali častejšiu komunikáciu s rodinou dieťaťa v prospech jeho výchovy.

V pedagogickom procese sa kládol dôraz na rozvoj komunikačných schopností detí.

Zvyšovali sme úroveň detí v čitateľskej gramotnosti, celostný rozvoj osobnosti detí predškolského veku, využívali sme IT, magnetické pomôcky z rôznych oblastí, rôzne skladačky, pracovné zošity. Predškoláci pracovali rôznymi formami práce, vedomosti získavali pozorovaním, pokusmi, využívali sebahodnotenie, rozvíjali kritické myslenie. Pani učiteľky sa venovali problémovým deťom a deťom s odloženou povinnou školskou dochádzkou.

Podporovali sme rozvoj zručností detí, zdravý životný štýl, pohybové zručnosti.

Predprimárne vzdelávanie prebiehalo prostredníctvom organizačných foriem v súlade so Školským vzdelávacím programom – hry a činnosti podľa výberu detí, zdravotné cvičenie, dopoludňajšie a odpoludňajšie cielené vzdelávacie aktivity, činnosti zabezpečujúce životosprávu a pobyt vonku.  
Vo všetkých triedach boli stanovené ciele splnené, podľa učebných osnov a štandardov, deti učivo zvládli primerane k ich schopnostiam.

Zo ZŠ Karloveská 61 máme spätnú väzbu, že deti prišli do základnej školy pripravené.

Pedagogických zamestnancov aj naďalej vedieme k väčšej motivácii vzdelávať sa, zvyšovať si kvalifikáciu a budovať kariérny rast, zúčastňovať sa na vzdelávaní, zdokonaľovať sa v IKT, ovládať prácu s interaktívnou tabuľou. Pedagogickí zamestnanci venovali zvýšenú pozornosť rozvojovým moderným metódam vo vyučovaní.